《百字令 二月二日微雪，晓起至官衙赋》
清代·许嗣隆

春光犹嫩，又匆匆二月，正当二日。铁马丁东惊晓梦，起坐不寒而慄。

声打窗纱，光浮帘幕，微雪生虚白。披衣启户，春情如此萧瑟。

挥鞭走马官衙，槐厅清冷，更觉添颜色。潇洒琼花风外舞，不见梅花消息。

薄薄银光，纤纤玉屑，难得圆成璧。御河清浅，飕飗波面风急。

作者简介：江苏如皋人，字山涛。康熙二十一年进士，授检讨，官至侍讲。有《孟晋堂诗集》。